22.12.2011 Jurnalul Oficial al Uniunii Europene L 341/65 DECIZIA BĂNCII CENTRALE EUROPENE din 14 decembrie 2011 privind măsuri suplimentare temporare legate de operațiunile de refinanțare din Eurosistem şi eligibilitatea colateralului (BCE/2011/25) (2011/870JUE) CONSILIUL GUVERNATORILOR BĂNCII CENTRALE EUROPENE, având în vedere Tratatul privind funcționarea Uniunii Europene, în special articolul 127 alineatul (2) prima liniuță, având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima liniuţă şi articolul 18.1, întrucât: (1)  În temeiul articolului 18.1 din Statutul Sistemului European al Băncilor Centrale și al Băncii Centrale Europene, Banca Centrală Europeană (BCE) şi băncile centrale naţionale ale statelor membre a căror monedă este euro (denumite în continuare „BCN”) pot desfășura operațiuni de creditare cu instituțiile de credit și cu alţi participanți pe piață, pe baza unor garanții corespun- zătoare. Condiţiile generale în care BCE și BCN sunt pregătite să participe la operațiuni de creditare, inclusiv criteriile în temeiul cărora este stabilit caracterul eligibil al garanțiilor pentru operaţiunile de creditare din Euro- sistem sunt prevăzute în anexa I la Orientarea BCE/2000/7 din 31 august 2000 privind instrumentele şi procedurile de politică monetară ale Eurosistemului (!) (denumită în continuare „Documentația generală”). ( La 8 decembrie 2011, Consiliul guvernatorilor a adoptat o decizie privind măsuri suplimentare pentru intensi- ficarea susținerii creditării, acestea fiind menite să susțină creditarea bancară și lichiditatea pe piața monetară din zona euro. În conformitate cu această decizie și în vederea majorării nivelului de lichiditate furnizată contrapărților la operațiunile de politică monetară din Eurosistem, ar trebui prevăzută opțiunea de a rezilia sau de a modifica anumite operațiuni de refinanțare pe termen mai lung înainte de scadență, iar criteriile de determinare a eligibilității activelor de folosit drept garanție în operațiunile de politică monetară din Eurosistem ar trebui extinse. (3) Este necesar ca aplicarea acestor măsuri să fie temporară, până când Consiliul guvernatorilor va aprecia că stabi- litatea sistemului financiar permite aplicarea meca- nismului general al Eurosistemului pentru operaţiunile de politică monetară, () JO L 310, 11.12.2000, p. 1. De la 1 ianuarie 2012 Orientarea BCE/2000/7 este înlocuită cu Orientarea BCE/2011/14 din 20 septembrie 2011 privind instrumentele şi procedurile de politică monetară ale Eurosistemului O L 331, 14.12.2011, p. 1). ADOPTĂ PREZENTA DECIZIE: Articolul 1 Măsuri suplimentare legate de operațiunile de refinanțare și garanțiile eligibile (1) Regulile pentru desfășurarea operațiunilor de politică monetară din Eurosistem și criteriile de eligibilitate pentru garanții prevăzute în prezenta decizie se aplică în coroborare cu Documentaţia generală. (2) În cazul oricărei neconcordanțe între prezenta decizie și Documentația generală, astfel cum este pusă în aplicare la nivel național de către BCN, prezenta decizie are prioritate. BCN continuă să aplice toate dispozițiile Documentației generale, nemodificate, cu excepția cazului în care prezenta decizie cuprinde prevederi diferite. Articolul 2 Opţiunea de a rezilia sau de a modifica operațiunile de refinanțare pe termen mai lung Eurosistemul poate hotărî că, în anumite condiții, contrapărţile pot reduce valoarea sau pot rezilia anumite operațiuni de refinanțare pe termen mai lung înainte de scadență. Articolul 3 Acceptarea anumitor titluri suplimentare garantate cu active (1) Pe lângă titlurile garantate cu active (TGA) eligibile în temeiul capitolului 6 din Documentaţia generală, TGA ale căror active-garanție includ fie doar creanțe ipotecare rezidențiale, fie doar credite acordate întreprinderilor mici și mijlocii (IMM), sunt eligibile drept colateral pentru operațiunile de politică monetară din Eurosistem, chiar dacă respectivele TGA nu îndeplinesc cerințele pentru evaluarea creditului prevăzute la secțiunea 6.3.2 din Documentația generală, dar în rest îndeplinesc toate criteriile de eligibilitate aplicabile TGA în temeiul Documentației generale; această eligibilitate este supusă condiției ca cel de-al doilea rating dintre cele mai bune ale acestora să fie cel puțin la nivelul pragului minim de nivel 2 stabilit de Eurosistem pentru calitatea creditului din grila armo- nizată de evaluare a Eurosistemului, astfel cum se prevede în secțiunea 6.3.1 din Documentaţia generală, la emisiune şi în orice moment ulterior. Acestea îndeplinesc şi toate cerințele următoare: (a) activele generatoare de fluxuri de numerar care garantează TGA aparţin aceleiași clase de active, respectiv fondul de active conţine fie doar creanțe ipotecare rezidențiale, fie doar credite acordate IMM-urilor, şi nu vor exista mix-uri de active din diferite clase de active;